Nafarroako Parlamentuko Mahaiak, 2019ko urriaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Asiain Torres jaunak aurkeztutako galdera, Ekonomiako Lankidetza eta Garapenerako Erakundeak iragarritako proposamen bateratuari buruzkoa; hots, nazioarteko merkataritza-harremanak eraentzen dituzten arau eta printzipio fiskalen erreforma bat egiteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 21ean

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Mikel Asiain Torresek, Legebiltzarreko Erregelamenduan ezarritakoaren babesean, honako galdera hau aurkezten du, Ekonomia eta Ogasuneko kontseilariak Osoko Bilkuran ahoz erantzun dezan:

ELGAk iragarria du 130 herrialderi “proposamen bateratu” bat eginen diela azken ehun urteetan nazioarteko merkataritza-harremanak erregulatu dituzten arau eta printzipio fiskalen erreforma bat egiteko. Erreforma horrek eragina izanen luke nagusiki, enpresa teknologiko erraldoi batzuetan, nola baitira Google, Apple, Facebook edo Amazon.

Gure erkidegoak daukan fiskalitate propioa kontuan hartuta, honako galdera hau egiten dugu:

Neurri horrek zer eragin izanen du gure sistema fiskalean eta Nafarroako Gobernuak zein neurri hartu ditu edo hartuko ditu errealitate berri horri egokitzeko?

Iruñean, 2019ko urriaren 11n

Foru parlamentaria: Mikel Asiain Torres